ചെന്നൈ, ഹൈദരാബാദ് നഗരങ്ങളിലെ ചേതക് ബുക്കിംഗ് വീണ്ടും തുടങ്ങി ബജാജ് ചേതക് ഇലക്ട്രിക് സ്കൂട്ടര് ഇതിനകം ലഭ്യമായിരുന്ന ആറ് നഗരങ്ങള്ക്ക് പുറമേയാണ് ഇപ്പോള് ചെന്നൈ, ഹൈദരാബാദ് എന്നീ രണ്ട് പുതിയ നഗരങ്ങളില് ചേതക് ഇലക്ട്രിക് സ്കൂട്ടറിന്റെ ബുക്കിംഗ് വീണ്ടും ആരംഭിച്ച് ബജാജ്.പുനെ, നാഗ്പൂര്, ബെംഗളൂരു, ഔറംഗാബാദ്, മൈസൂര്, മംഗലാപുരം എന്നീ നഗരങ്ങളിലാണ് മോഡല് ഇതിനോടകം വില്പ്പനയ്ക്ക് എത്തിച്ചിരിക്കുന്നത്. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം ഈ പുതിയ സ്ഥലങ്ങളില് താല്പ്പര്യമുള്ള ഉപഭോക്താക്കള്ക്ക് ബ്രാന്ഡിന്റെ ഔദ്യോഗിക വെബ്സൈറ്റ് സന്ദര്ശിച്ച് ഇലക്ട്രിക് സ്കൂട്ടര് ബുക്ക് ചെയ്യാം. ഇലക്ട്രിക് സ്കൂട്ടര് 2,000 രൂപ ടോക്കണ് തുകയില് ബുക്ക് ചെയ്യാം. ഓഫറില് പരിമിതമായ എണ്ണം ചേതക് മാത്രമേയുള്ളൂ എന്നത് ശ്രദ്ധിക്കേണ്ടതാണ്. അതിനുശേഷം ബുക്കിംഗ് അവസാനിപ്പിക്കുമെന്നും കമ്ബനി അറിയിച്ചിട്ടുണ്ട്. കമ്ബനി വെബ്സൈഖ്ഖില് കോണ്ടാക്റ്റ് നമ്ബര് നല്കി അതില് വരുന്ന ഒടിപി നല്കിക്കൊണ്ട് സ്വയം ബുക്ക് ചെയ്യാന് സാധിക്കും. ഒരിക്കല് ചെയ്തു കഴിഞ്ഞാല്, വാങ്ങുന്നയാള് നഗരം, ഡീലര്, വേരിയന്റ്, അവന്അവള്ക്ക് ഇഷ്ടമുള്ള സ്കൂട്ടറിന്റെ നിറം എന്നിവ പൂരിപ്പിക്കേണ്ടതുണ്ട്. തെരഞ്ഞെടുക്കലുകള് പൂരിപ്പിച്ച ശേഷം, ചേതക്കിന്റെ വിശദമായ വിലകള് സ്ക്രീനില് കാണാം. ഐതിഹാസിക മോഡലായ ചേതക്കിനെ ഇലക്ട്രിക് കരുത്തില് 14 വര്ഷത്തെ ഇടവേളക്ക് ശേഷം 2020 ജനുവരിയിലാണ് വിപണിയിലേക്ക് ബജാജ് ഓട്ടോ തിരിച്ചെത്തിച്ചത്. കമ്ബനിയുടെ ആദ്യ ഇലക്ട്രിക് സ്കൂട്ടറായിട്ടായിരുന്നു ചേതക്കിന്റെ മടങ്ങിവരവ്. ബജാജിന്റെ തന്നെ ഇലക്ട്രിക് വാഹന ബ്രാന്ഡായ അര്ബണൈറ്റ് ആണ് ഇലക്ട്രിക് കരുത്തിലുള്ള ചേതക്കിനെ വീണ്ടും നിരത്തുകളിലെത്തിക്കുന്നത്. 2019 ഒക്ടോബര് 17ന് ആയിരുന്നു വാഹനത്തിന്റെ ആദ്യാവതരണം. അര്ബന്, പ്രീമിയം എന്നീ രണ്ട് വേരിയന്റുകളിലാണ് ചേതക്കിനെ വില്പ്പനയ്ക്ക് എത്തിക്കുന്നത്. IP67 റേറ്റിങ്ങുള്ള ഹൈടെക് ലിഥിയം അയേണ് ബാറ്ററിയാണ് ചേതക്കിന്റെ ഹൃദയം. സ്റ്റാന്റേര്ഡ് 515 amp ഇലക്ട്രിക്ക് ഔട്ട്ലെറ്റ് വഴി വാഹനം ചാര്ജ് ചെയ്യാം. 3.8 kW 4.1kW ഇലക്ട്രിക് മോട്ടറുള്ള സ്കൂട്ടറിന് സ്പോര്ട്, ഇക്കോ എന്നിങ്ങനെ രണ്ടു ഡ്രൈവ് മോഡുകളുണ്ട്. പ്രകടനക്ഷമതയേറിയ സ്പോര്ട് മോഡില് ഓരോ തവണ ചാര്ജ് ചെയ്യുമ്ബോഴും 85 കിലോമീറ്ററാണ് ചേതക് ഓടുക. എന്നാല് ഊര്ജക്ഷമതയേറിയ ഇക്കോ മോഡില് സ്കൂട്ടറിന്റെ സഞ്ചാരപരിധി 95 കിലോമീറ്ററായി ഉയരും. റിവേഴ്സ് ഗിയറുള്ള ഇന്ത്യയിലെ ആദ്യ ഇലക്ട്രിക് സ്കൂട്ടറും ചേതക്കാണ്. പേരില് അല്ലാതെ പഴയ ചേതക്കിനോട് രൂപത്തില് സമാനതകളൊന്നും ഇലക്ട്രിക് ചേതക്കിനില്ല. റെട്രോ ഡിസൈനിനു പ്രാധാന്യം നല്കിയാണ് വാഹനത്തിന്റെ ഓവറോള് രൂപകല്പന. എല്ഇഡി ഹെഡ്ലാമ്ബ്, വീതിയേറിയ സീറ്റ്, വലിയ ഡിജിറ്റല് ഇന്സ്ട്രുമെന്റ് കണ്സോള്, വളഞ്ഞ ബോഡി പാനലുകള്, സ്പോര്ട്ടി റിയര്വ്യൂ മിറര്, 12 ഇഞ്ച് വീല്, റീജനറേറ്റീവ് ബ്രേക്കിങ് എന്നിവ ചേതക്കിനെ വേറിട്ടതാക്കുന്നു. നിരവധി സവിശേഷതകള് വാഹനത്തില് കാണാന് സാധിക്കും. റെട്രോ ഡിസൈന് പ്രാധാന്യം നല്കിയാണ് വാഹനത്തിന്റെ രൂപകല്പന. എല്ഇഡി ഹെഡ്ലാമ്ബ്, എല്ഇഡി ടെയില് ലാമ്ബ്, എല്ഇഡി ഡേ ടൈം റണ്ണിങ് ലാമ്ബുകള്, പൂര്ണ ഡിജിറ്റല് ഇന്സ്ട്രുമെന്റ് ക്ലസ്റ്റര്, ഡിസ്ക് ബ്രേക്കുകള്, എബിഎസ്, റിവേഴ്സ് അസിസ്റ്റ് ഫങ്ഷന് എന്നിവയെല്ലാം സ്കൂട്ടറിന്റെ സവിശേഷതകളാണ്. രണ്ട് വകഭേദങ്ങളിലും ആറ് നിറങ്ങളിലുമാണ് ഇലക്ട്രിക്ക് സ്കൂട്ടര് വിപണിയില് എത്തുന്നത്. മൂന്ന് വര്ഷം അല്ലെങ്കില് 50,000 കിലോമീറ്റര് വാറന്റി ലഭിക്കും. ടിവിഎസ് ഐക്യൂബ്, ഏഥര് 450എക്സ് എന്നിവയാണ് എതിരാളികള്. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read കൊച്ചി ലഹരിമരുന്ന് കേസ് പ്രതികളുമായി ഇന്ന് ചെന്നൈയില് തെളിവെടുപ്പ് ഇന്ത്യയിലെ ആദ്യത്തെ 3ഡി പ്രിന്റഡ് ഹൃദയ വാല്വ് നിര്മ്മിച്ച് ചെന്നൈയിലെ ഡോക്ടര് ലോകോ പൈലറ്റുമാരായി ആള്മാറാട്ടം : വര്ഷങ്ങളായിട്രെയിന് ഓടിച്ച യുവാക്കള് ഒടുവില് പിടിയില് നിലവില് ഇലക്ട്രിക് മോഡലുകള്ക്ക് വിപണിയില് ആവശ്യക്കാര് ഏറിവരുകയാണ്. അതുകൊണ്ടുതന്നെ പല കമ്ബനികളും നിലവില് തങ്ങളുടെ മോഡലുകളെ വില്പ്പനയ്ക്ക് എത്തിച്ചുകൊണ്ടിരിക്കുകയാണ്. ഓല ഇലക്ട്രിക്, സിമ്ബിള് വണ് പോലുള്ള മോഡലുകള് എത്തിയതോടെ ശ്രേണിയില് മത്സരം കടുത്തുവെന്നാണ് സൂചനകള്. ഈ തിരിച്ചറിവുകൂടി ഉള്ക്കൊണ്ടുകൊണ്ടാണ് ബജാജ് ചേതക്ക് മോഡലുകളെ കൂടുതല് ഇടങ്ങളിലേക്കുകൂടി വില്പ്പനയ്ക്ക് എത്തിക്കാന് ഒരുങ്ങുന്നത് എന്നാണ് റിപ്പോര്ട്ടുകള്.